pythainlp/thai_wikipedia_clean_20230101 huggingface dataset:
ชีสกรุยแยร์เป็นที่รู้จักกันโดยทั่วไปว่าเป็นหนึ่งในเนยแข็งที่ดีที่สุดสำหรับการอบ มีรสชาติที่โดดเด่น แต่ก็ไม่รุนแรงเกินไป
ในแป้งอบกรอบ กรุยแยร์เพิ่มรสชาติโดยไม่ลดรสชาติของส่วนผสมอื่น ๆ เลย มันเป็นชีสที่ละลายได้ดี เหมาะอย่างยิ่งสำหรับการทำฟองดู ควบคู่ไปพร้อมกับนมวัวและเอ็มเมินทาล (ชีสสีเหลืองของสวิตเซอร์แลนด์) นอกจากนี้ยังใช้อย่างดั้งเดิมในซุปหัวหอมฝรั่งเศส และในคร็อก-เมอซีเยอ (croque-monsieur) ซึ่งเป็น แฮมและชีสแซนวิชที่คลาสสิกของฝรั่งเศส กรุยแยร์ยังใช้ในเนื้อไก่และเนื้อลูกวัวกอร์ดองเบลอ มันเป็นชีสตารางบางๆ และถ้าเราขูดมันก็มักจะใช้ในการทำสลัดและพาสต้า มันถูกใช้วางบนยอดของซุปกระเทียมฝรั่งเศส (le Tourin) ที่เสิร์ฟบนขนมปังแห้ง นอกจากนี้สามารถจับคู่กับไวน์ขาวเช่น รีสลิง (Riesling) น้ำแอปเปิ้ล และ เบียร์ ซึ่งถือเป็นเครื่องดื่มที่น่าสนใจ
ในการทำกรุยแยร์, ต้มนมดิบให้ร้อนถึง 34 ° C (93 ° F) ในหม้อทองแดงแล้วทำให้ข้นโดยเยื่อบุกระเพาะอาหารของสัตว์ เต้าหู้ที่ถูกตัดออกเป็นชิ้นขนาดเท่าถั่วและคน จากนั้นก็ทิ้งหางนมไว้ (ของเหลวที่หลงเหลือจากการทำนม) เต้าหู้ที่สุกแล้วที่อุณภูมิ 43 ° C (109 ° F) และเร่งความร้อนอย่างรวดเร็วไปที่ 54 ° C (129 ° F) หางนมจะตึงๆ และเต้าหู้วางลงในแม่พิมพ์ที่จะกด หลังจากที่เกลือในน้ำเกลือละเลงกับแบคทีเรีย ชีสจะสุกใช้เวลาสองเดือนที่อุณหภูมิห้องโดยทั่วไป วางบนกระดานไม้ และเปลี่ยนทุกสองสามวันเพื่อให้แน่ใจว่าการกระจายความชุ่มชื้น กรุยแยร์สามารถถนอมไว้นาน 3-10 เดือน โดยการที่ถนอมไว้นานๆทำให้ชีสมีรสชาติเข้มข้นขึ้น
ชีสกรุยแยร์เป็นที่นิยมมากในกรีซ ซึ่งคนพื้นที่รู้จักกันในชื่อว่า γραβιέρα (graviéra) บางกรูเยร์กรีกมาจาก San Michale (ΣανΜιχάλη "เซนต์ไมเคิล") จากเกาะ Syros ใน Cyclades และgraviérasต่างๆจากเกาะครีต
ชีสกรุยแยร์ยังมีการผลิตในประเทศสหรัฐอเมริกา ในรัฐวิสคอนซิน ซึ่งมีผลผลิตที่ใหญ่ที่สุด
กรุยแยร์ในสวิตเซอร์แลนด์.
ในปี 2001, กรุยแยร์ได้รับ appellation d'origine contrôlée (AOC) ตั้งแต่นั้นมาการผลิตและการเจริญเติบโตถูกกำหนดไว้ในกฎหมายสวิตเซอร์แลนด์ และทุกคนที่เป็นผู้ผลิตสวิสกรุยแยร์จะต้องปฏิบัติตามกฎเหล่านี้ ให้เป็นที่ยอมรับไปทั่วยุโรป ในชื่อของ AOC, "Interprofession du Gruyère " ในสวิสวางแผนที่จะทำให้ AOC ข้ามชาติกับผู้ผลิตกรุยแยร์ของฝรั่งเศส
การปรับแต่ง (ภาษาฝรั่งเศส: Affinage).
ส่วนที่สำคัญและใช้เวลานานที่สุดของการผลิตเลอกรุยแยร์วิตเซอร์แลนด์ AOC คือ การปรับแต่ง
ตามกำหนดของ AOC ห้องเก็บของใต้ดินที่เก็บสวิสกรุยแยร์จะต้องมีสภาพอากาศที่ใกล้เคียงกับถ้ำธรรมชาติ ซึ่งหมายความว่าความชื้นควรอยู่ระหว่าง 94% ถึง 98% ถ้าความชื้นต่ำ ชีสจะแห้ง ถ้าความชื้นสูงเกินไป ชีสจะไม่เจริญเต็มที่และจะกลายเป็นชีสที่เหนียวเหนอะหนะ อุณหภูมิของถ้ำควรอยู่ระหว่าง 13 ° C (55 ° F) และ 14 ° C (57 ° F) อุณหภูมิที่ค่อนข้างสูงเป็นสิ่งจำเป็นสำหรับชีสคุณภาพที่ดีเยี่ยม ชีสที่มีคุณภาพต่ำกว่านี้มาจากอุณหภูมิระหว่าง 10 ° C (50 ° F) และ 12 ° C (54 ° F) อุณหภูมิที่น้อยลงเท่าไหร่ ชีสก็จะไม่เจริญเติบโตเต็มที่มากเท่านั้น นั้นส่งผลให้พื้นผิวแข็งและร่วนมากขึ้น
เลอกรุยแยร์สวิตเซอร์แลนด์ AOC มีหลายชนิด ซึ่งแตกต่างกันในเรื่องของอายุ และเรื่องของออแกนิตของชีส มีความหลากหลายที่พิเศษคือผลิตขึ้นเฉพาะในฤดูร้อนที่สวิสแอลป์ ที่เรียกกันว่า เลอกรุยแยร์สวิตเซอร์แลนด์ AOC แอลป์
โดยทั่วไปชนิดของชีสสามารถแยกประเภทจากโปรไฟล์อายุ
• อ่อน / นุ่ม : มีอายุต่ำสุด 5 เดือน
• รีเสริฟ : มีอายุ 10 เดือน
ในสวิตเซอร์แลนด์ โปรไฟล์อายุอื่น ๆ สามารถพบได้ที่ surchoix, Vieux, salé และ Höhlengereift แต่โปรไฟล์อายุเหล่านี้ไม่ได้เป็นส่วนหนึ่งของ AOC
Le Brouère ชีสฝรั่งเศสผลิตใกล้ ๆ กับจังหวัดโวฌ (Vosges) ซึ่งถือว่าแตกต่างกับกรุยแยร์
เลอกรุยแยร์เพรอมีเยครูว์.
เลอกรุยแยร์เพรอมีเยครูว์เป็นชนิดพิเศษที่ผลิตและเจริญเติบโตอย่างเฉพาะตัวในรัฐฟรีบูร์ และใช้เวลาเติบโต 14 เดือนในถ้ำที่มีความชื้น 95% และอุณหภูมิ 13.5 องศาเซลเซียส (56.3 องศาฟาเรนไฮต์).
มันเป็นชีสชิ้นเดียวที่ได้รับรางวัลชีสที่ดีที่สุดของโลก ที่รางวัลชีสโลกในกรุงลอนดอนครั้งที่สี่: ในปี 1992, 2002, 2005 และ 2006
มันฝรั่งบด
Mashed potato มันฝรั่งบดเป็นอาหารที่ถูกเตรียมโดยนำมันฝรั่งไปต้ม สูตรการทำมันฝรั่งบดเริ่มปรากฏให้ ก่อน ปี 1747 กับรายการศิลปะการปรุงอาหารโดยฮันนาห์ กลาส. มันฝรั่งบดอบแห้งและแช่แข็งสามารถหาได้อยู่ในทุกๆที่
ส่วนใหญ่จะใช้มันฝรั่งแบบเนื้อละเอียด (บางแห่งจะใช้แบบเนื้อเหนียว) เนย น้ำมันพืช นม และ/หรือ ครีม มันฝรั่งยังสามารถปรุงรสด้วย เกลือ พริกไทยและสมุนไพรเครื่องเทศอื่นๆ ส่วนผสมที่เป็นที่นิยมคือ กระเทียม ชีส เบคอนบิทส์ ครีมเปรี้ยว ต้นหอม มัสตาร์ด เครื่องเทศ เช่นลูกจันทน์เทศ ผักชีฝรั่งหรือโรสแมรี่สับ หัวผักกาดขาว และ วาซาบิ
แต่ของฝรั่งเศสจะเพิ่มไข่แดงสำหรับ pommes Duchesse หรือมันฝรั่งดัชเชส Pomme purée น้ำซุปข้น (น้ำซุปข้นมันฝรั่ง) ใช้เนยมากขึ้นกว่ามันฝรั่งบดปกติ โดยใช้มันฝรั่งสองส่วนและเนยหนึ่งส่วน ในการทำแบบแคลอรี่ต่ำหรือแบบไม่ใช้นมครีม หรือนมสด จะไม่ใส่เนย แต่จะใส่น้ำซุปสต๊อค นอกจากนั้นยังมีอีกหนึ่งสูตรของอินเดีย ชื่อ Aloo Bharta สูตรคือการใช้หัวหอมสับมัสตาร์ด พริก ผักชีและเครื่องเทศอื่น ๆ
ใช้ทำอาหาร.
มันฝรั่งบดสามารถเสิร์ฟพร้อมกับอาหารอื่น ๆ หรืออาจจะเป็นส่วนผสมของอาหารอื่น ๆ เช่น พาย เปโรกี คอลแคนนัน เกี๊ยว มันฝรั่งคร๊อกเก้ ญ็อก-กิ ฯลฯ แต่ส่วนมากมักจะเสิร์ฟพร้อมไส้กรอก
เครื่องบดมันฝรั่งเป็นเครื่องที่ใช้ในการเตรียมทำมันฝรั่งบด
มันฝรั่งบดเป็นที่นิยมอย่างกว้างขวางในรูปแบบที่ใช้ในละครตลกเด็กของบีบีซี บอดเจอร์และแบดเจอร์ (Bodger and Badger) ที่แสดงโดย แอนดี้ คันนิงแฮมและได้ออกอากาศเป็นเวลา 1 ทศวรรษ (1989-1999)
กีลียาน
Guylian (ฝรั่งเศสออกเสียง: [ɡiljaːn]) เป็นผู้ผลิตช็อคโกแลตของชาวเบลเยียม ก่อตั้งขึ้นโดย Guy Foubert ในปี 1960 บริษัท ฯ ใช้ชื่อจากการรวมชื่อจริง Foubert คือ Guy กับภรรยาของเขาที่ชื่อ Liliane จึงกลายมาเป็นชื่อ Guylian Guylain มีชื่อเสียงมากที่สุดในการผลิตช็อคโกแลตรูปเปลือกหอย โดยใช้การบรรจุที่แตกต่างกัน
Guylian ได้รับการสปอนเซอร์ที่สนับสนุนหลักของโครงการม้าน้ำ ตั้งปี 1999 และในปี 2008 บริษัททำขนมล็อตเต้ (Lotte) จากเกาหลีใต้ก็ซื้อ บริษัทด้วยราคา 164 ล้านดอลล่า
เกิดในปี 1938 ลูกชายของคนทำขนมปัง Sint-Niklaas และ Guy Foubert พัฒนาทักษะของเขาที่โรงเรียนแอนต์เวิร์ป โรงเรียนทำขนมและเค้กในเบลเยี่ยม ในระหว่างที่เขาศึกษาอยู่ที่นั้น Guy Foubert ก็ขายช็อคโกแลตทรัฟเฟิลทำมือในตลาดท้องถิ่น
ช็อคโกแลต Guylian ก่อตั้งขึ้นในปี 1960 และชื่อ "Guylian" มาจากการรวมชื่อของสามีภรรรยาคู่หนึ่ง (Guy และ Liliane) พวกเขาเริ่มต้นด้วยการผลิตที่บ้าน ผลิต พราลีน (pralines) ซึ่งเป็นถั่วที่เคลือบด้วยน้ำเชื่อมหรือคาราเมล และช็อคโกแลตทรัฟเฟิล โดยขายให้กับร้านค้าช็อคโกแลตในท้องถิ่น
บันทึกสถิติโลกกินเนสส์.
ใน เดือนมีนาคม ปี 2005 Guylian ได้ลงในเนสส์เวิลด์เร็กคอร์ด โดยเขาได้สร้างประติมากรรมช็อคโกแลตที่ใหญ่ที่สุดของโลกรูปไข่อีสเตอร์ในใจกลางตลาดที่ Sint-Niklaas (เบลเยี่ยม) โดย 26 คน ทำงานอย่างต่อเนื่องเป็นเวลาแปดวันในการสร้างไข่ช็อคโกแลตยักษ์ ประติมากรรมนี้มีความสูง 8.32 เมตรและกว้าง 6.39 เมตร น้ำหนักของช็อคโกแลตหนักรวม 1,950 กิโลกรัม หรือประมาณ 50,000 ช็อคโกแลตซีเชลล์บาร์
ไอคอนบริษัท.
ม้าน้ำ ถูกนำมาใช้เป็นไอคอนของ บริษัท และได้รับการคุ้มครองตามกฎหมายลิขสิทธิ์ทั่วโลก หางของมันม้วนรอบๆม้าน้ำตัวอื่นๆ ทุกไอคอนของ Guylian จะมีแสตมป์ G ที่บ่งชี้ว่าเป็นผลิตภัณฑ์ที่ทำโดย Guylian
Guylian ขาย พรา-ลีน (ถั่วที่เคลือบด้วยน้ำเชื่อมหรือคาราเมล)ในกล่องของขวัญ ซึ่งช็อคโกแลตแต่ละชิ้นจะถูกห่อเอาไว้ ไม่ว่าจะเป็น ช็อคโกแลตแท่ง ช็อคโกแลตทรัฟเฟิล และ นาโพลิเทียน (napolitains) Guylian เป็นที่รู้จักกันดีจากช็อคโกแลต รูปเปลือกหอย นอกจากนี้ออริจิเนลพราลีนรสเฮเซลนัทถูกคิดค้นโดย Guy Foubert ในปี 1960 แต่ในปัจจุบันมีรสชาติอื่น ๆ ให้เลือกมากมาย
ผู้ใหญ่
ในทางชีววิทยา ผู้ใหญ่ คือ มนุษย์ที่ถึงช่วงการเจริญทางเพศเต็มที่ คำนี้ยังมีความหมายสัมพันธ์กับมโนทัศน์ทางสังคมและกฎหมายด้วย ตรงข้ามกับ "ผู้เยาว์" ผู้ใหญ่ตามกฎหมายคือบุคคลที่อายุถึงอายุที่บรรลุนิติภาวะ ฉะนั้นจึงถือว่าเป็นอิสระ พึ่งตนเองได้และมีความรับผิดชอบ
วัยผู้ใหญ่ของมนุษย์รวมเอาการเจริญผู้ใหญ่ทางจิตวิทยา นิยามของวัยผู้ใหญ่มักไม่ตรงและขัดแย้งกัน บุคคลอาจเป็นผู้ใหญ่ทางชีววิทยา และมีพฤติกรรมผู้ใหญ่ แต่ยังถูกปฏิบัติเหมือนเด็กหากมีอายุต่ำกว่าอายุที่บรรลุนิติภาวะ ในทางกลับกัน บุคคลอาจเป็นผู้ใหญ่ทางกฎหมายแต่ไม่มีวุฒิภาวะและความรับผิดชอบซึ่งอาจนิยามลักษณะของผู้ใหญ่
โกไดวา ช็อกโกแลตเทียร์
โกไดวา ช็อกโกแลตเทียร์ (Godiva Chocolatier) เป็นผู้ผลิตช็อคโกแลตระดับสูง ก่อตั้งขึ้นในเบลเยี่ยมในปี 1926 โกไดวาถูกซื้อไปโดยชาวตุรกี ชื่อ Yıldız โฮลดิ้ง ผู้เป็นเจ้าของ Ülker กรุ๊ป ในวันที่ 20 พฤศจิกายน 2007 โกไดวามีร้านค่าปลีกมากกว่า 600 ร้านค้าและยังมี ร้านค้าในประเทศสหรัฐอเมริกา แคนาดา ยุโรปและเอเชีย ปัจจุบันร้านโกไดวามีร้านค้าปลีกมากกว่า 10,000 แห่ง
นอกจากนั้นช็อคโกแลตโกไดวายังขายในรูปแบบของทรัฟเฟิล กาแฟ โกโก้ บิสกิต จุ่มกับผลไม้และขนมหวาน เหล้าช็อคโกแลต แบบเชค (shake) ของขวัญแต่งงานและของขวัญปาร์ตี้ และยังสามารถจัดเป็นกระเช้าของขวัญได้อีกด้วย เอกลักษณ์- ของโกไดวาแพคเกจคือเป็นกล่องกระดาษแข็งเล็กๆ สีทองห่อช็อตโกแลต โกไดวายังผลิตช็อคโกแลตตามฤดูกาลและผลิตช็อคโกแลตบางรุ่นตามวันหยุดสำคัญต่างๆ ซึ่งผลิตจำนวนจำกัดและมีการใส่บรรจุภัณฑ์แบบพิเศษอีกด้วย
นอกจากนี้โกไดวานอกจากนี้ยังมีใบอนุญาตสำหรับการผลิตไอศครีม ชีสเค้ก ฝักกาแฟและเหล้าที่มาในรสชาติใกล้เคียงช็อคโกแลต
โกไดวาก่อตั้งขึ้นในปี 1926 ในกรุงบรัสเซลส์ ประเทศเบลเยี่ยม โดยโจเซฟ แดรปส์ เขาเปิดร้านขายเสื้อผ้าและเครื่องประดับ (บูติก) ของเขาครั้งแรกในแกรนด์เพลสที่กรุงบรัสเซลส์ภายใต้ชื่อที่ใช้ในปัจจุบัน ร้านโกไดวาที่เปิดนอกประเทศเบลเยี่ยมร้านแรกคือที่ ปารีส บน fashionable Rue St. Honoré in ในปี 1958 และในปี1966 ผลิตภัณฑ์ของบริษัท ฯ เข้ามาถึงประเทศสหรัฐอเมริกาที่ที่มีแต่สินค้าและห้างสรรพสินค้าหรูหรา ในปีต่อมาปีบริษัทถูกซื้อโดย บริษัท Campbel Soup และในปี 1972 ร้านโกไดวาบูติกร้านแรกได้เปิดขึ้นในทวีปอเมริกาเหนือในนิวยอร์กฟิฟท์อเวนิว
โดยในปี 2007 โกไดวามียอดขายปีละประมาณ 500 ล้านดอลล่า และในเดือนสิงหาคมปีเดียวกัน บริษัท Campbell Soup ประกาศว่ามันเป็น "การสำรวจทางเลือกเชิงกลยุทธ์ คือการถอนทุนที่เป็นไปได้สำหรับธุรกิจของโกไดวา ช็อคโกแลตเทียร์" บริษัท ฯ กล่าวว่า "ธุรกิจช็อคโกแลตพรีเมี่ยมไม่เข้ากับกลยุทธ์ของแคมป์เบลซึ่งมองถึงมื้ออาหารที่ง่าย."
วันที่ 20 ธันวาคม ปี 2007 แคมป์เบลประกาศว่าจะลงนามในข้อตกลงที่จะขายโกไดวาให้กับ Yıldız Holding โดยตั้งอยู่ในอิสตันบูล ประเทศตุรกี ซึ่งเป็นเจ้าของของ Ülker กรุ๊ป และเป็นผู้ผลิตสินค้าอุปโภคบริโภคที่ใหญ่ที่สุดในอุตสาหกรรมอาหารตุรกี การเข้าซื้อกิจการเสร็จสมบูรณ์เมื่อวันที่ 18 มีนาคม 2008 มูลค่า 850 ล้านดอลล่า
โกไดวาในปัจจุบัน.
โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก
โกไดวาเปิด คาเฟ่โกไดวา ในเดือนพฤษภาคม ปี 2012 ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย
ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
นราพร จันทร์โอชา
รองศาสตราจารย์ นราพร จันทร์โอชา (สกุลเดิม: โรจนจันทร์; เกิด 20 มิถุนายน พ.ศ. 2497) ชื่อเล่น น้อง เป็นอาจารย์ชาวไทย เคยทำงานในสถาบันภาษา จุฬาลงกรณ์มหาวิทยาลัย และเป็นภรรยาของพลเอก ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ
รศ. นราพร จันทร์โอชา ชื่อเล่น น้อง เกิดเมื่อวันที่ 20 มิถุนายน พ.ศ. 2497 มีบิดาชื่อ พันตำรวจเอก จำรัส โรจนจันทร์ อดีตผู้ว่าราชการจังหวัดนราธิวาส (ดำรงตำแหน่ง พ.ศ. 2497) และมารดาชื่อ นางสุทิน โรจนจันทร์ ด้วยเหตุนี้จึงตั้งนามให้บุตรสาวนี้ว่า "นราพร" มีพี่สาวฝาแฝดชื่อ สุวรรณา โรจนจันทร์ หลังจาก รศ.นราพร เกิดได้ไม่กี่เดือน บิดาก็ย้ายเข้ากรุงเทพฯ ระหว่างที่บุตรสาวทั้งสองเรียนอยู่ที่โรงเรียนเซนต์โยเซฟ คอนแวนต์ มารดาดูแลเอาใจใส่อย่างดีจนเป็นที่ชินตาของเพื่อนในโรงเรียน
รศ. นราพร สำเร็จการศึกษาจากโรงเรียนเซนต์โยเซฟคอนแวนต์ ระดับปริญญาตรีทางด้านภาษาอังกฤษ จากคณะศิลปศาสตร์ มหาวิทยาลัยธรรมศาสตร์ และปริญญาโททางด้านการสอนภาษาอังกฤษจากคณะศิลปศาสตร์ มหาวิทยาลัยมหิดล
รศ. นราพร พบรักกับพลเอก ประยุทธ์ จันทร์โอชา ที่เข้ามาเรียนภาษาอังกฤษหลักสูตรระยะสั้นที่สถาบันภาษา ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานสมรสเมื่อวันที่ 22 มิถุนายน พ.ศ. 2527 มีบุตรสาวฝาแฝด คือ ธัญญา และนิฏฐา จันทร์โอชา ซึ่งทั้งสองเป็นสมาชิกวงแบดซ์ สังกัดอาร์เอส
รศ. นราพร ได้รับคำกล่าวถึงว่า "เป็นอาจารย์ที่ขยันทำงาน เป็นคนฉลาด คนเก่ง คนตรง และมีความชัดเจนในการทำงาน..." แต่ก็เป็นคนที่ยากจะเข้าถึง ทั้งยังเป็นคนที่เงียบขรึม ค่อนข้างเก็บตัว และจะออกงานสังคมที่มีบทบาทโดยตรงเท่านั้น
รศ. นราพร จันทร์โอชา เริ่มเข้ารับราชการเป็นอาจารย์สอนวิชาภาษาอังกฤษ ประจำสถาบันภาษา จุฬาลงกรณ์มหาวิทยาลัย ซึ่งเป็นหน่วยงานที่จัดสอนวิชาภาษาอังกฤษให้กับคณะต่าง ๆ ในจุฬาลงกรณ์มหาวิทยาลัย ระหว่างนั้นเคยเป็นนายกสมาคมครูผู้สอนภาษาอังกฤษแห่งประเทศไทย จนกระทั่งลาออกจากราชการใน พ.ศ. 2549 และเริ่มเข้าช่วยงานในมูลนิธิการศึกษาทางไกลผ่านดาวเทียม ในตำแหน่งรองประธานกรรมการบริหารตั้งแต่นั้นเป็นต้นมา ต่อมาใน พ.ศ. 2554 ดำรงตำแหน่งนายกสมาคมแม่บ้านทหารบก และเคยเป็นรองประธานกรรมการมูลนิธิช่วยคนตาบอดแห่งประเทศไทย ปัจจุบันดำรงตำแหน่งรองประธานกรรมการบริหาร คนที่ 3 ของมูลนิธิการศึกษาทางไกลผ่านดาวเทียม ในพระบรมราชูปถัมภ์ ตามพระบรมราชโองการ พระบาทสมเด็จพระวชิรเกล้าเจ้าอยู่หัว
สมูทที
สมูทที  เป็นเครื่องดื่มประเภทปั่นและเพิ่มความหวาน ที่ทำมาจากผลไม้สดในบางครั้ง (ผลไม้ปั่น) และในบางแก้วจะเพิ่มช็อกโกแลตหรือเนยถั่วลิสงลงไปด้วย นอกจากจะใส่ผลไม้ลงไปในน้ำปั่นแล้ว หลาย ๆ เมนูของสมูททีจะใส่น้ำแข็งบด ผลไม้แช่แข็ง น้ำผึ้ง หรือมีน้ำเชื่อมและน้ำแข็งเป็นส่วนผสม สมูททีมีความคล้ายกับนมและไอศกรีมปั่น ซึ่งมีความหนากว่าน้ำที่นำไปปั่นคล้ายหิมะ เพราะสมูททียังสามารถส่วนประกอบของนม โยเกิร์ต หรือไอศกรีมได้อีกด้วย
สมูททีมักจะทำการตลาดกับผู้ที่ใส่ใจสุขภาพและบางร้านอาหารก็มส่วนผสมอื่นให้ใส่เพิ่มเติม เช่น นมถั่วเหลือง ชาเขียว ผงหางนม ผลิตภัณฑ์เสริมอาหารสมุนไพร หรือผลิตภัณฑ์เสริมอาหารอื่น ๆ
เครื่องปั่นน้ำผลไม้ไฟฟ้าให้กำเนิดสมูททีขึ้นในสหรัฐอเมริกา คำว่า "สมูทที" ได้รับการบัญญัติเป็นครั้งแรกโดยเมเบล สเตกเนอร์ ในวันที่ 23 มิถุนายน ค.ศ. 1940 ในบทความที่ชื่อ "Let the blender do it for you" ซึ่งตีพิมพ์ในนิวยอร์กเฮรัลด์ทริบูน (New York Herald Tribune) (หน้า 14-15) เธอเขียนว่า "ตัวอย่าง ใส่นม 1 ออนซ์ ตามด้วยน้ำผลไม้ น้ำมะเขือเทศ หรือน้ำผลไม้อื่น ๆ ที่ต้องการในเครื่องปั่น หรืออาจจะเพิ่มกล้วย สตรอเบอร์รี่ เชอร์รี่หลุม ผักหั่นก็ได้ และวางเครื่องปั่นบนแท่นปั่น จากนั้นก็เปิดเครื่อง หลังจากนั้นไม่ถึง 1 นาที เราก็จะได้ สมูททีกล้วย น้ำหวานผลไม้ หรือเครื่องดื่มค็อกเทลผักดิบ"
ตัวสะกด "Smoothee" ปรากฏให้เห็นในปี ค.ศ. 1940 และยังมีความเชื่อมโยงกับโฆษณาเครื่องปั่นใหม่ในปีนั้นอีกด้วย นอกจากนั้นในปีเดียว บริษัทเวริงได้รับการจัดตั้งขึ้นโดยได้รับความนิยมบวกกับความสามารถของเฟร็ด เวริง เขาได้ตีพิมพ์หนังสือเล็ก ๆ เป็นครั้งแรก โดยมีชื่อหนังสือว่า "Recipes to Make Your Waring-Go-Round" ซึ่งมี 12 สูตรสำหรับทำ "สมูททีนม" ต่อมา เวริงได้จ้างเมเบล สเตกเนอร์ ซึ่งเป็นที่ปรึกษาด้านคหกรรมศาสตร์จากมหาวิทยาลัยวิสคอนซิน มาเพื่อพัฒนาสูตรสมูททีในบริษัท
สมูททีเกิดขึ้นเป็นครั้งแรกภายในบ้านที่มีเครื่องปั่นน้ำผลไม้ไฟฟ้า สมูททีกลายเป็นที่รู้จักและทำกันอย่างแพร่หลายในสหรัฐอเมริกาในช่วงปลายคริสต์ทศวรรษ 1960 เมื่อผู้ผลิตไอศกรีมและร้านอาหารเพื่อสุขภาพเริ่มขายเครื่องปั้นให้พวกเขา เมื่อถึงคริสต์ทศวรรษ 1990 และ 2000 สมูททีมีขายอยู่ในร้านกาแฟและมีขายในรูปแบบบรรจุขวดที่ซูเปอร์มาร์เก็ตทั่วโลก
ร้านอาหารเพื่อสุขภาพบนชายฝั่งตะวันตกของสหรัฐอเมริกาเริ่มขายเครื่องดื่มผลไม้ปั่นในปี ค.ศ. 1930 ซึ่งทำตามสูตรในบราซิล ในยุคปี ค.ศ. 1940 หนังสือทำอาหารเวริงตีพิมพ์สูตร "สมูททีกล้วย" และ "สมูททีสับปะรด" คำว่า "สมูทที" ถูกหนังสือ นิตยสาร และหนังสือพิมพ์นำไปใช้เรียกสิ่งที่ได้จากการปั่นสิ่งของในเครื่องปั่น
ผู้อำนวยการสมาคมน้ำผลไม้และสมูทที แดน ติตัส ระบุในหนังสือของสมูทที "The Original Smoothie Book" ว่า "สมูททีที่เป็นที่นิยมในช่วงกลางปี ค.ศ. 1960 เมื่อมีการฟื้นฟูในประเทศสหรัฐอเมริกาในการรับประทานแต่ผัก" เครื่องหมายการค้าแรกของน้ำผลไม้ปั่นอยู่ในกลางปี ​​ค.ศ. 1970 ที่มีชื่อ "สมูททีแคลิฟอร์เนีย" ซึ่งออกวางตลาดโดยบริษัทแคลิฟอร์เนียสมูททีจากพารามัส นิวเจอร์ซีย์ จากปี 1960 และต้นปี 1970 สมูททีเป็นผลไม้ น้ำผลไม้และน้ำแข็งที่หาได้โดยทั่วไป" และในช่วงต้นปี ค.ศ. 1970 นมเย็นถูกนำไปปั่นเพื่อทำเป็น "น้ำผลไม้ปั่น"
เครื่องดื่มปั่นเหล่านี้ถูกนำมาเสิร์ฟที่ร้านอาหารสุขภาพท้องถิ่นและร้านค้าที่ขายอาหารสุขภาพ
ในช่วงต้นคริสต์ทศวรรษ 1970 สตีเฟ่น คูนาว์ ผู้ร่วมก่อตั้งสมูทที คิง เริ่มขายเครื่องดื่มผลไม้ปั่นภายใต้ชื่อ "สมูทที" แต่อย่างไรก็ตาม คูนาว์ยอมรับว่าเขา "ไม่ได้คิดค้นคำว่าสมูทที" แต่เขาระบุว่า คำว่า "สมูทที" "ผลไม้และน้ำผลไม้ถูกคิดค้นโดยพวกฮิปปี" เมื่อย้อนกลับไปในช่วงปลายปี ค.ศ. 1960 และในช่วงปี ค.ศ. 1980 ความนิยมที่เพิ่มขึ้นของการเล่นกีฬาและการออกกำลังกายนำไปสู่​​การตลาดของอาหารเสริมผลิตภัณฑ์และอาหารเพื่อสุขภาพ ในช่วงเวลานั้นเอง บาร์น้ำผลไม้และสมูททีได้เปิดให้บริการ โดยคริสต์ทศวรรษ 2000 "อุตสาหกรรมน้ำผลไม้และอุตสาหกรรมสมูททีมีมูลค่าหลายพันล้านดอลลาร์"
ตั้งแต่ปี ค.ศ. 1990 บริษัทที่ทำสมูททีต่าง ๆ อย่างเช่น บูสเตอร์จูซ ใช้โยเกิร์ตแช่แข็ง เพื่อให้สมูททีของพวกเขามีลักษณะหนาด้วยครีม และนมผสมไอศกรีม สมูททีผลไม้หลายชนิดถูกพบเมดิเตอร์เรเนียน ซึ่งตั้งอยู่ตะวันออกกลาง อาหารอินเดียเช่นชาร์แบต (Sharbat) ซึ่งโดยทั่วไปทำจากโยเกิร์ต น้ำผึ้ง และผลไม้สด มะม่วงปั่นแบบดั้งเดิมในประเทศอินเดียเป็นสมูททีสำหรับฤดูร้อน ซึ่งประกอบด้วย มะม่วง น้ำแข็งบด นม และน้ำตาลทราย และนำมาผสมลงในสมูททีหนา ๆ โดยใช้เครื่องปั่น ในขณะที่ในภาคใต้ของอินเดีย สมูททีสับปะรดใส่น้ำแข็งบดและน้ำตาล (ไม่ใส่นม) ซึ่งเป็นที่นิยมมาก สมูททียังสามารถนำมาผสมกับน้ำอัดลมและ/หรือเครื่องดื่มแอลกอฮอล์เพื่อทำเครื่องดื่มค็อกเทล
สมูททีกับการลดน้ำหนัก.
สมูททีถูกจัดให้เป็นอาหารสำหรับการลดน้ำหนักมานานแล้ว ซึ่งแน่นอนว่ามีทั้งส่วนที่จริงและไม่จริงผสมกันอยู่ในเรื่องนี้ เหตุเพราะในผลไม้แต่ละประเภทล้วนมีน้ำตาลธรรมชาติในปริมาณที่สูง แน่นอนว่าการรับน้ำตาลเหล่านั้นแม้ว่าจะเป็นธรรมชาติก็ตามในปริมาณที่มากเกินไป แทนที่จะช่วยให้ผอมลงมันกลับจะช่วยให้น้ำหนักตัวเราเพิ่มขึ้นได้ ดังนั้นหากจะใช้สมูททีในการลดน้ำหนักล่ะก็ ควรเลือกผลไม้ที่มีปริมาณน้ำตาลต่ำ และพยายามเลือกโยเกิร์ต นม และส่วนผสมอื่นๆ ที่ไขมันต่ำด้วย เพราะบางครั้งสมูททีแก้วเดียวก็ให้พลังงานมากกว่าข้าวทั้งจานเสียอีก
ผลไม้ที่ดีต่อการนำมาทำสมูททีก็มีอย่างเช่น สตรอว์เบอร์รี กีวี บลูเบอรี่ กล้วยหอม แตงโม เป็นต้น
เซอร์เก รัคมานินอฟ
ผู้จัดการ (ฟุตบอล)
ในกีฬาฟุตบอล ผู้จัดการ เป็นผู้รับผิดชอบด้านการดำเนินงานสโมสรฟุตบอลหรือทีมชาติ นอกจากนี้ ผู้จัดการทีมยังอาจทำหน้าที่เป็นผู้ฝึกสอนของทีม
ผู้จัดการของสโมสรระดับอาชีพจะเป็นผู้รับผิดชอบโดยตรงกับประธานสโมสร
ความรับผิดชอบของผู้จัดการสโมสรฟุตบอลอาชีพ (แต่ไม่ได้จำกัดเพียงเท่านี้) มักจะประกอบด้วย:
ซึ่งจะมีบางส่วนของความรับผิดชอบดังกล่าวข้างต้นร่วมกับผู้อำนวยการฟุตบอลหรือผู้อำนวยการกีฬา และแบ่งเวลามอบหมายหน้าที่ให้แก่ผู้ช่วยผู้จัดการหรือผู้ฝึกสอนของสโมสร
นอกจากนี้ ขึ้นอยู่กับทางสโมสร ในความรับผิดชอบเล็ก ๆ น้อย ๆ ซึ่งประกอบไปด้วย:
ซึ่งความรับผิดชอบเหล่านี้จะมีอยู่มากในหมู่ผู้บริหารของสโมสรเล็ก ๆ
ความปรารถนาของผู้จัดการทีมชาติบางครั้ง อาจขัดแย้งกับบรรดาผู้จัดการสโมสรในการเลือกผู้เล่นจากสโมสรให้เข้าร่วมทีมชาติ โดยผู้จัดการสโมสรอาจไม่ต้องการให้ผู้เล่นพลาดการแข่งขันในประเทศ ด้วยเหตุนี้ ในหลาย ๆ กรณี ผู้จัดการฟุตบอลทีมชาติจึงมักได้รับการคัดเลือกมาจากผู้จัดการทีมสโมสรปัจจุบัน และในหลายกรณี พวกเขามักจะเลือกผู้เล่นจากสโมสรของพวกเขาเอง
ผู้จัดการทีมของยุโรปและอเมริกาเหนือ.
ชื่อตำแหน่งผู้จัดการได้รับการนำมาใช้เกือบเฉพาะในวงการฟุตบอลอังกฤษ ซึ่งโดยส่วนใหญ่ของประเทศที่มีการแข่งขันฟุตบอลในระดับอาชีพ ผู้รับผิดชอบในการดูแลทีมจะได้รับตำแหน่งผู้ฝึกสอน หรือ "เทรนเนอร์" ยกตัวอย่างเช่น แม้จะมีความเท่าเทียมกันในความรับผิดชอบ ฟาบีโอ กาเปลโล จะได้รับการเรียกเป็นผู้จัดการของทีมชาติอังกฤษ ในขณะที่โยอาคิม เลิฟ จะได้รับการอธิบายว่าเป็นหัวหน้าผู้ฝึกสอนของทีมชาติเยอรมนี (สำหรับเยอรมันยังมีบทบาทของผู้จัดการทีมที่อยู่ใต้บังคับบัญชาโดยหัวหน้าผู้ฝึกสอน และผู้ดำรงตำแหน่งนี้คือโอลีเฟอร์ เบียร์ฮอฟฟ์) อย่างไรก็ตาม สำหรับฤดูกาล 1994-96 รวมไปถึงยูโร 96 สมาคมฟุตบอลอังกฤษได้พยายามที่จะระบุผู้สมัครทางเลือกสำหรับเทอร์รี เวนาเบิลส์ ซึ่งพวกเขารู้สึกไม่สบายใจสำหรับชื่อเสียงด้านความซื่อสัตย์ที่แปดเปื้อน โดยได้มีการแต่งตั้งให้เป็น 'ผู้ฝึกสอน' มากกว่าในฐานะ 'ผู้จัดการ' แบบดั้งเดิม
ความรับผิดชอบของผู้จัดการทีมฟุตบอลของยุโรปหรือหัวหน้าผู้ฝึกสอน มีแนวโน้มที่จะได้รับการแบ่งออกในกีฬาระดับอาชีพของอเมริกาเหนือ ที่ซึ่งทีมมักจะมีผู้จัดการทั่วไปและหัวหน้าผู้ฝึกสอนแยกต่างหาก (รู้จักกันในฐานะผู้จัดการสนามสำหรับกีฬาเบสบอล) แม้ว่าบางครั้งผู้คนอาจเหมารวมทั้งสองบทบาทเหล่านี้เข้าด้วยกันก็ตาม ในขณะที่ผู้ฝึกสอนทีมหลักในกีฬาฟุตบอลมักจะเป็นผู้ช่วยให้แก่ผู้จัดการซึ่งเป็นผู้ถืออำนาจที่แท้จริง ซึ่งผู้จัดการทั่วไปในแบบอเมริกาและหัวหน้าผู้ฝึกสอนจะมีความแตกต่างกันอย่างเห็นได้ชัดของขอบเขตความรับผิดชอบ ยกตัวอย่างเช่น ผู้จัดการทีมฟุตบอลยุโรปโดยทั่วไปจะมีส่วนพูดสุดท้ายเกี่ยวกับการตัดสินใจในเกม (ซึ่งรวมถึงการจัดเตรียมผู้เล่น) และนอกสนาม ตลอดจนการตัดสินใจการจัดการบัญชีรายชื่อ (รวมทั้งการเจรจาสัญญา) ส่วนในกีฬาของอเมริกา หน้าที่เหล่านี้จะได้รับการจัดการแยกต่างหากโดยหัวหน้าผู้ฝึกสอนและผู้จัดการทั่วไป ตามลำดับ
เซอร์กี รัคมานีนอฟ
รายนามคู่สมรสนายกรัฐมนตรีของไทย
ฉัตรชัย สาริกัลยะ
พลเอก ฉัตรชัย สาริกัลยะ นักการเมืองและทหารบกชาวไทย ดำรงตำแหน่งสมาชิกวุฒิสภาไทย ชุดที่ 12 อดีตรองนายกรัฐมนตรี ประธานกรรมการในคณะกรรมการฝ่ายประชาสัมพันธ์งานพระราชพิธีบรมราชาภิเษกประธานกรรมการส่งเสริมการจัดสวัสดิการสังคมแห่งชาติประธานคณะอนุกรรมการขับเคลื่อนโครงการขนาดใหญ่และโครงการสำคัญ ประธานกรรมการส่งเสริมและพัฒนาคุณภาพชีวิตคนพิการแห่งชาติ ประธานกรรมการผู้สูงอายุแห่งชาติ อดีตรัฐมนตรีว่าการกระทรวงเกษตรและสหกรณ์ ประธานคณะกรรมการจัดรูปที่ดินกลาง ประธานคณะกรรมการส่งเสริมและพัฒนาระบบเกษตรพันธสัญญาที่เป็นธรรมประธานคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า ประธานกรรมการคณะกรรมการกองทุนฟื้นฟูและพัฒนาเกษตรกรเฉพาะกิจ อดีตประธานคณะกรรมการขับเคลื่อนการแก้ไขปัญหาจังหวัดชายแดนภาคใต้ รองหัวหน้าฝ่ายเศรษฐกิจคณะรักษาความสงบแห่งชาติ (คสช.) และเป็นอดีตรัฐมนตรีว่าการกระทรวงพาณิชย์ อดีตประธานคณะกรรมการพิจารณาการทุ่มตลาดและการอุดหนุน อดีตรองผู้บัญชาการทหารบก อดีตผู้ช่วยผู้บัญชาการทหารบก อดีตเจ้ากรมการทหารสื่อสาร และอดีตผู้อำนวยการสถานีวิทยุโทรทัศน์กองทัพบก
ฉัตรชัย สาริกัลยะ เป็นบุตร พันตรี นุกูล สาริกัลยะ และ นาง ประกอบ สาริกัลยะ
จบการศึกษาจาก โรงเรียนเตรียมทหาร รุ่น 12 (ตท.12) และ โรงเรียนนายร้อยพระจุลจอมเกล้า รุ่น 23 (จปร.23) รุ่นเดียวกับพล.อ. ประยุทธ์ จันทร์โอชา นายกรัฐมนตรี และ ผู้บัญชาการทหารบก
ฉัตรชัย เป็นนายทหารช่าง เคยดำรงตำแหน่งเจ้ากรมการเงินทหารบก, รองปลัดบัญชีทหารบก, ผู้อำนวยการสถานีวิทยุโทรทัศน์กองทัพบก, ผู้ช่วยเสนาธิการทหารบก(ฝ่ายส่งกำลังบำรุง), รองเสนาธิการทหารบก, ผู้ทรงคุณวุฒิพิเศษกองทัพบก(อัตราพลเอก), ผู้ช่วยผู้บัญชาการทหารบก, รองผู้บัญชาการทหารบกเป็นตำแหน่งสุดท้ายในราชการทหาร
หลังการรัฐประหารเมื่อวันที่ 22 พฤษภาคม พ.ศ. 2557 ได้รับแต่งตั้งให้ทำหน้าที่รองหัวหน้าฝ่ายเศรษฐกิจของคณะรักษาความสงบแห่งชาติ และเป็นรัฐมนตรีว่าการกระทรวงพาณิชย์ ในรัฐบาลของพลเอกประยุทธ์ จันทร์โอชา ต่อมาได้ปรับไปรับตำแหน่งรัฐมนตรีว่าการกระทรวงเกษตรและสหกรณ์ เมื่อวันที่ 19 สิงหาคม พ.ศ. 2558
ในวันที่ 10 พฤศจิกายน พ.ศ. 2558 เขาลงนามใน ประกาศกระทรวงเกษตรและสหกรณ์เรื่อง คุณสมบัติ หลักเกณฑ์ และวิธีการได้มาซึ่งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ พ.ศ. 2558ใจความสำคัญคือลดจำนวนคณะกรรมจาก 12 รายเหลือ 5 ราย
ในวันที่ 4 กุมภาพันธ์ พ.ศ. 2559 เขาแต่งตั้งกรรมการผู้ทรงคุณวุฒิในคณะกรรมการนโยบายการประมงแห่งชาติ จำนวน 10 ราย โดยอาศัยอำนาจตามความในมาตรา 13 และมาตรา 14 แห่งพระราชกำหนดการประมง พ.ศ. 2558
ในวันที่ 8 กุมภาพันธ์ พ.ศ. 2559 เขาแต่งตั้งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ จำนวน 5 ราย โดย อาศัยอำนาจตามความในมาตรา 5 และมาตรา 9 แห่งพระราชบัญญัติควบคุมคุณภาพอาหารสัตว์ พ.ศ. 2558เป็นที่สังเกตว่าเป็นกรรมการที่ไม่เคยเป็นกรรมการดังกล่าวมาก่อนเลยทั้งหมด ได้แก่
ในวันที่ 22 มีนาคม พ.ศ. 2559 เขาแต่งตั้งนายวิทยา ผิวผ่อง เป็นกรรมการผู้ช่วยรัฐมนตรี
ฉัตรชัย สมรสกับ พล.ต.หญิง อัญรัช สาริกัลยะ ผู้ทรงคุณวุฒิกองบัญชาการกองทัพไทย และอุปนายกสมาคมแม่บ้านทหารบก ทั้งคู่มีบุตรสาว 1 คน และ บุตรชาย 1 คน คือ ฤตธวัช สาริกัลยะ ขวัญวัตน์ สาริกัลยะ ( วัชรี โส ) ฉัตรชัย มีชื่อที่เพื่อน ๆ และสื่อมวลชนเรียกว่า "บิ๊กนมชง" เนื่องจากเมื่อสมัยเป็นนักเรียนนายร้อยชอบรับประทานนม และต้องเป็นนมชงเท่านั้น หรือ "บิ๊กฉัตร"
รังสิต เนาวกูล
เจ้าหลวงพิริยเทพวงศ์
สาละลังกา
เอจออฟเอ็มไพร์ส (วิดีโอเกม)
เอจออฟเอ็มไพร์ส  เป็นชุดวิดีโอเกมแนวแนววางแผนการรบเรียลไทม์อิงประวัติศาสตร์ซึ่งเปิดตัวในปี 1997 พัฒนาโดยเอนเซมเบิลสตูดิโอส์ และวางจำหน่ายโดยไมโครซอฟท์ ตัวเกมยังเป็นเกมแรกในชุดวิดีโอเกม "เอจออฟเอ็มไพร์ส" ตัวเกมใช้เอนจินเกม Genie Engine ที่เป็นเอนจินเกม 2 มิติ ตัวเกมให้ผู้เล่นสวมบทเป็นผู้นำของอารยธรรมโดยพัฒนาอารยธรรมต่าง ๆ จนครบทั้ง 4 ยุค (ยุคหิน ยุคหินใหม่ ยุคสัมฤทธิ์ และยุคเหล็ก) ภายหลังเกมถูกพอร์ดลงพอคเก็ตพีซีโดยวินโดว์ แต่ยังคงคล้ายกับภาคเดิมบนพีซี และมีภาคเสริมชื่อ ' ซึ่งได้วางจำหน่ายในปี 1998 ก่อนที่เกม "เอจออฟเอ็มไพร์ส เดิมและภาคเสริมได้วางจำหน่ายในภายหลังในชื่อ "เดอะโกลด์อิดิชั่น" และเกมภาคต่อ "เอจออฟเอ็มไพร์ส 2" ได้วางจำหน่ายในปี 1999 ตัวเกมยังมีการรีมาสเตอร์ในชื่อ "เอจออฟเอ็มไพร์ส: ดีฟินิทีฟอิดิชั่น" ซื่งออกวางจำหน่ายในวันที่ 20 กุมภาพันธ์ 2018
ผู้เล่นจำเป็นต้องพัฒนาอารยธรรมตั้งแต่มนุษย์ยังล่าสัตว์และเก็บเกี่ยว และพัฒนาสู่ยุคเหล็ก เพื่อให้ได้มาซึ่งชัยชนะ ผู้เล่นต้องเก็บเกี่ยวทรัพยากรเพื่อใช้ในการสร้างยูนิต และเทคโนโลยีที่ก้าวหน้าขึ้น อย่างเช่น การตัดไม้ จะไม่สามารถเพิ่มมาได้อีก สามารถสร้างได้ 12 อารยธรรม แต่ละอารยธรรมจะมีคุณลักษณะเฉพาะตัวแตกต่างกันออกไป รวมถึงการพัฒนาเทคโนโลยีของแต่ละยูนิต
แต่ ละอารยธธรรมแตกต่างกันออกไป ส่วนประกับหลักในเกม ประกอบด้วยยุคต่าง ๆ ได้แก่ ยุคหิน ยุดเครื่องมือ ยุคสำริด และยุคเหล็ก สำหรับตัวละครในแต่อารยธรรม จะแตกต่างกันออกไป เช่น บางชนเผ่ามีแต่บางชนเผ่าไม่มี หรือบางชนเผ่าอัฟเกรดยูนิตได้ต่อแต่บางชนเผ่าอัฟเกรดยูนิตต่อไปไม่ได้อีก และจะมีโบนัสของยูนิตในแต่ละอารยธรรมที่แตกต่างกันออกไป
เกมสามารถเล่นได้สูงสุดสี่คน ในการเล่นผู้เล่นเดี่ยว ผู้เล่นจะต้องบรรลุวัตถุประสงค์ที่เกมระบุไว้ ภารกิจนี้เป็นสถานการณ์ที่เคยเกิดขึ้นอ้างอิงประวัติศาสตร์ของอารยธรรม อียิปต์, กรีก, บาบิโลนและยามาโตะ นอกจากนี้ยังมีภารกิจที่ได้จัดทำพิเศษสำหรับรุ่นสาธิตที่ เกิดขึ้นกับประชาชาในประชาชนจักรวรรดิ นอกเหนือจากภารกิจปกติยัง มีโหมดเกมที่เรียกว่า "แผนที่สุ่ม" ซึ่งในแผนที่ที่แตกต่างกันจะถูกสร้างขึ้นสำหรับแต่ละเกมใหม่ รูปแบบของแผนที่แบบสุ่ม เช่น สุ่มทรัพยากรให้ โดยเป็นการเล่นแบบเดธแมตช์